10. รายการระหว่างกัน

ปี 2554 บริษัทฯ มีรายการระหว่างบริษัทฯ กับบริษัทย่อย และกับบุคคลอื่นที่อาจมีความขัดแย้งกัน
ทั้งนี้บริษัทฯ ได้เปิดเผยรายละเอียดไว้ในหมายเหตุประกอบงบการเงินของบริษัทฯ สิ้นสุดวันที่ 31
ธันวาคม 2554 ข้อ 14 และข้อ 33

โดย ณ วันที่ 31 ธันวาคม 2554 บริษัทฯ มีรายการเงินให้กู้ยืมระยะสั้น และลูกหนี้บริษัทย่อยจำนวน
53.77 ล้านบาท และรายการเงินให้กู้ยืมระยะยาวแก่บริษัทอื่นซึ่งเคยเป็นบริษัทย่อยจำนวน 132.68
ล้านบาทรายละเอียดดังนี้

หน่วย:ล้านบาท

  ----------------------------- -------------- ---------- ------------- ------------- -------- -----------------
                                สัดส่วนการถือหุ้น   เงินให้กู้ยืม   รายการเพิ่มลด   ดอกเบี้ยค้างรับ   ลูกหนี้อื่น   ค่าเผื่อหนี้สงสัยจะสูญ

  บริษัทคอนติเนนตัลซิตี้ จำกัด          100%           -          (29.00)       -             0.03     -

  บริษัท เอส แอนด์ พี พร็อพเพอร์ตี้     100%           14.74      0.20          2.97          -        17.71
  แมเนจเมนท์ จำกัด                                                                               

  บริษัท บ้านสุขสบาย จำกัด           100%           21.90      (1.20)        7.64          -        29.55

  บริษัท รีเสิร์ช แอนด์ คอนซัลแตนท์     65%            3.42       -             3.06          -        6.48
  จำกัด                                                                                         

  บริษัท บางพลีวิว จำกัด             0%             83.00      -             37.28         12.41    26.53

  รวมทั้งหมด                                     123.07     (30.00)       50.95         12.44    80.27
  ----------------------------- -------------- ---------- ------------- ------------- -------- -----------------

รายการเงินให้กู้ยืมและลูกหนี้ข้างต้นเป็นการให้ความช่วยเหลือทางการเงินที่จำเป็นแก่บริษัทย่อยเพื่อใช้ในการพัฒนาโครงการและขยายงานตามแผนการ
รวมถึงเป็นการช่วยเสริมสภาพคล่องในช่วงที่บริษัทย่อยประสบปัญหาทางการเงินและธุรกิจ
ซึ่งเป็นรายการที่จำเป็นและสมเหตุผลโดยคำนึงถึงผลประโยชน์ของกลุ่มบริษัทฯ เป็นสำคัญ
ทั้งนี้บริษัทฯ
ได้คิดดอกเบี้ยในอัตราที่ไม่ต่ำกว่าอัตราในท้องตลาดทั่วไปและได้มีการติดตามอย่างใกล้ชิดเพื่อให้บริษัทย่อยชำระหนี้ดังกล่าวให้แก่บริษัทฯ
สำหรับรายการให้กู้ยืมแก่บริษัท รีเสิร์ช แอนด์ คอนซัลแตนท์ จำกัดซึ่งบริษัทฯ ถือหุ้นอยู่ร้อยละ 65
เป็นรายการให้กู้ยืมตั้งแต่ปี 2541 โดยปัจจุบันบริษัท รีเสิร์ช แอนด์ คอนซัลแตนท์
จำกัดไม่ได้ประกอบกิจการใด ๆ
การกู้ยืมเพิ่มเติมภายหลังเป็นการกู้เพื่อชำระค่าใช้จ่ายในส่วนที่จำเป็นเพื่อการจัดการของบริษัทฯ
อาทิเช่น ค่าสอบบัญชี เป็นต้น

รายการเงินให้กู้ยืมระยะยาวและลูกหนี้บริษัทอื่นมีจำนวน 132.68 ล้านบาท
ซึ่งเป็นการให้กู้ยืมแก่บริษัท บางพลีวิว จำกัด และเป็นการกู้ยืมเงินก่อนปี 2549 โดยบริษัทฯ
ได้ตั้งค่าเผื่อหนี้สงสัยจะสูญแล้วจำนวน 26.53 ล้านบาท ทั้งนี้บริษัท บางพลีวิว
จำกัดเดิมเคยเป็นบริษัทย่อยซึ่งบริษัทฯ ถือหุ้นอยู่ร้อยละ 100 การให้กู้ยืมเงินดังกล่าวเพื่อให้บริษัท
บางพลีวิว จำกัด
นำไปใช้ซื้อสิทธิเรียกร้องในหนี้ซึ่งหนี้ดังกล่าวมีที่ดินและโครงการอสังหาริมทรัพย์เป็นหลักประกันบางส่วน
บริษัทฯ ได้ขายเงินลงทุนในบริษัท บางพลีวิว
จำกัดให้แก่บุคคลภายนอกที่มีความเชี่ยวชาญเกี่ยวกับการบริหารจัดการหนี้ซึ่งไม่มีความเกี่ยวข้องกับบริษัทฯ
โดยบริษัทฯ ได้พิจารณาแล้วเห็นว่าบริษัท บางพลีวิว จำกัด
ยังมีความสามารถในการชำระหนี้ให้แก่บริษัทฯ
ปัจจุบันอยู่ระหว่างการรอรับส่วนแบ่งทรัพย์สินจากกรมบังคับคดีและจะนำเงินที่ได้รับดังกล่าวมาชำระหนี้ให้แก่บริษัทฯ
สำหรับอัตราดอกเบี้ยบริษัทฯ
ได้คิดในอัตราที่ไม่ต่ำกว่าอัตราในท้องตลาดทั่วไปและได้มีการติดตามอย่างใกล้ชิดเพื่อให้ชำระหนี้ให้แก่บริษัทฯ
อนึ่งนับแต่ปี 2549 เป็นต้นมาบริษัทฯ มิได้มีรายการให้กู้ยืมใด ๆ เพิ่มเติมแก่บริษัทดังกล่าว

ที่ประชุมคณะกรรมการตรวจสอบครั้งที่ 1/2555 เมื่อวันที่ 22 กุมภาพันธ์ 2555
ได้พิจารณารับรองงบการเงินประจำปี 2554
รวมถึงการเปิดเผยข้อมูลในหมายเหตุประกอบการเงินของผู้สอบบัญชีแล้วเห็นว่าหมายเหตุประกอบงบการเงินของบริษัทฯ
ได้เปิดเผยข้อมูลอย่างครบถ้วน และได้พิจารณาแล้วเห็นว่ารายการระหว่างกันของบริษัทฯ
เป็นรายการที่เป็นไปเพื่อการดำเนินธุรกิจตามปกติของบริษัทฯ
และเป็นเงื่อนไขทางการค้าทั่วไปในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
หรือบุคคลที่มีความเกี่ยวข้อง

กรณีที่บริษัทฯ และบริษัทย่อยมีการทำธุรกรรมกับกรรมการ ผู้บริหาร
หรือบุคคลที่มีความเกี่ยวข้องในอนาคต
รายการดังกล่าวจะต้องผ่านการอนุมัติโดยคณะกรรมการบริษัทฯ
หรือที่ประชุมผู้ถือหุ้นโดยต้องมีคณะกรรมการตรวจสอบเข้าร่วมประชุมเพื่อพิจารณาและอนุมัติการทำรายการระหว่างกันด้วย
ทั้งนี้ตามข้อกำหนด หรือประกาศของสำนักงานคณะกรรมการกำกับหลักทรัพย์และตลาดหลักทรัพย์
ตลอดจนระเบียบและกฎเกณฑ์ที่เกี่ยวข้อง เว้นแต่ธุรกรรมดังต่อไปนี้ที่คณะกรรมการบริษัทฯ
ได้มอบหมายให้ฝ่ายจัดการสามารถอนุมัติการทำธุรกรรมได้

1.  เป็นการทำรายการทางธุรกิจปกติหรือรายการสนับสนุนธุรกิจปกติที่มีเงื่อนไขทางการค้าทั่วไปในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
    ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
    หรือบุคคลที่มีความเกี่ยวข้อง

2.  เป็นการทำรายการภายใต้โครงการสิทธิของพนักงาน
    ซึ่งสิทธิดังกล่าวเป็นการให้สิทธิแก่พนักงานทุกคนที่ปฏิบัติงานกับบริษัทฯเป็นการทั่วไป
    มิได้เป็นการให้สิทธิแก่บุคคลใดบุคคลหนึ่งเป็นการเฉพาะซึ่งเป็นไปตามระเบียบสงเคราะห์พนักงาน
    ได้แก่ การให้เงินกู้ฉุกเฉินเพื่อดำรงชีพ เงินกู้เพื่อซื้อรถยนต์
    และสวัสดิการพนักงานเพื่อซื้ออสังหาริมทรัพย์ในโครงการของบริษัทฯ เป็นต้น

อนึ่งบริษัทฯ มีนโยบายเกี่ยวกับรายการระหว่างบริษัทฯ หรือบริษัทย่อยกับบุคคลที่อาจมีความขัดแย้ง
โดยการอนุมัติการทำรายการดังกล่าวจะดำเนินการตามขั้นตอนของข้อกำหนด
หรือประกาศของสำนักงานคณะกรรมการกำกับหลักทรัพย์และตลาดหลักทรัพย์
ตลอดจนระเบียบและกฎเกณฑ์ที่เกี่ยวข้องอย่างเคร่งครัด นอกจากนี้การกำหนดราคา ค่าตอบแทน
หรือค่าธรรมเนียม เกี่ยวกับรายการระหว่างกัน บริษัทฯ จะกำหนดโดยอ้างอิงจากราคาตลาด
ทั้งนี้คำนึงถึงประโยชน์ของบริษัทฯ เป็นสำคัญ

กรณีที่มีรายการระหว่างกันและเป็นรายการที่ต้องให้คณะกรรมการตรวจสอบเป็นผู้ให้ความเห็นเกี่ยวกับความจำเป็น
ความสมเหตุสมผลของการทำรายการ และความเหมาะสมของราคา
หากคณะกรรมการตรวจสอบมีความจำเป็นต้องขอข้อมูลหรือความเห็นจากผู้เชี่ยวชาญเฉพาะด้านในการพิจารณารายการระหว่างกันที่อาจเกิดขึ้น
บริษัทฯ จะจัดให้มีผู้เชี่ยวชาญอิสระหรือผู้สอบบัญชีของบริษัทฯ
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการบริษัทฯ หรือผู้ถือหุ้นตามแต่กรณี ทั้งนี้บริษัทฯ
จะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัทฯ